Kultura, 25.5.2018


Naslov: Odprli razstavo Obrazi ekspresionizma / Odtisi duha
Napoved za voditelja:

Nocoj (? 25.5. ob 19.) so v Galeriji Božidar Jakac v Kostanjevici na Krki odprli osrednjo razstavo letošnjega leta – mednarodno razstavo Obrazi ekspresionizma / Odtisi duha. Razstavo so pripravili v sodelovanju s češkim muzejem GASK - Gallery of the Central Bohemian Region iz Kutne Hore. Ta daje poglobljen pogled v ekspresionizem, ki je bila izvorno germanska usmeritev, osredotočena na duhovnost, čustva in etično zahtevo po »novem človeku«.
H1: V Kostanjevici odprli mednarodno razstavo Obrazi ekspresionizma / Odtisi duha
H2: Razstavljenih je 180 del slovenskih, čeških in nemških avtorjev (1905-1925)
H3: Razstava bo v Galeriji Božidar Jakac na ogled do 20. septembra
T- Iz Kostanjevice na Krki GORAN ROVAN /

X- Snemalec in montažer Jože Hartman /

Gre za razstavo, ki so jo v kostanjeviški galeriji Božidar Jakac pripravljali desetletja in prvi poskus umeščanja slovenskega ekspresionizma v srednjeevropski milje. 
T- GORAN MILOVANOVIĆ /

X- direktor Galerije Božidar Jakac in kustos razstave /

»Fundus naše galerije temelji na slovenskem ekspresionizmu. Seveda smo si želeli, da bi naredili razstavo, kjer bi te naše slovenske umetnike vpeli v kontekst evropskega ekspresionizma. Torej, najprej smo pogledali v Prago, kjer so vsi ti študirali v zgodnjih letih. V Pragi seveda videli, da sledi le grejo v Nemčijo v bližnji Dresden in pa Berlin, ki sta bla takrat center svetovnega ekspresionizma.«
Na razstavi z naslovom Obrazi ekspresionizma / Odtisi duha je razstavljenih 180 del, ki segajo v čas od leta 1905 do 1925. Poleg slovenskih so razstavljena tudi dela priznanih nemških in čeških ekspresionistov.
T- Dr. ROBERT SIMONIŠEK /

X- kustos razstave Obrazi ekspresionizma - Odtisi duha /

»In v bistvu je to tako rekoč edina panorama ekspresionizma na Slovenskem. V zadnjih 30. letih edina razstava na to temo je bila leta 1986. Poanta te razstave pa je, da slovenska dela uvrstimo v srednjeevropski kontekst.«
Razstava bo v Kostanjevici na Krki na ogled do 20. septembra, kasneje pa jo bodo postavili še na Češkem.
